stanford-oval/wikipedia huggingface dataset:
ตราบาปลิขิตรัก
การตอบรับจากสังคม > รางวัล > รางวัลที่ได้รับ

รางวัลออสการ์ ครั้งที่ 80: ดนตรีประกอบภาพยนตร์ยอดเยี่ยม (ดาริโอ มาริอาเนลลี)
รางวัลภาพยนตร์แห่งอังกฤษ ครั้งที่ 61:
ภาพยนตร์ยอดเยี่ยม
ออกแบบงานสร้างยอดเยี่ยม
รางวัลมะเขือเทศทองคำ: ภาพยนตร์รักโรแมนติคยอดเยี่ยม
รางวัลสมาคมวิจารณ์ภาพยนตร์ฮูสตัน :
ภาพยนตร์ยอดเยี่ยมหนึ่งในสิบอันดับ
ดนตรีประกอบภาพยนตร์ยอดเยี่ยม (ดาริโอ มาริอาเนลลี)
รางวัลลูกโลกทองคำ ครั้งที่ 65:
ภาพยนตร์ยอดเยี่ยม ประเภทภาพยนตร์ดรามา
ดนตรีประกอบภาพยนตร์ยอดเยี่ยม (ดาริโอ มาริอาเนลลี)
รางวัลสมาคมวิจารณ์ดนตรีประกอบภาพยตร์นานาชาติ :
ดนตรีประกอบภาพยนตร์แห่งปี (ดาริโอ มาริอาเนลลี)
ดนตรีประกอบภาพยนตร์ยอดเยี่ยม ประเภทดรามา
เรียบเรียงดนตรีประกอบภาพยนตร์ยอดเยี่ยมแห่งปี
รางวัลภาพยนตร์และโทรทัศน์ไอริช :
นักแสดงสมทบหญิงยอดเยี่ยม (เซอร์ชา โรนัน)
กำกับภาพยอดเยี่ยม (ซีมัส แมคการ์วี)
รางวัลสมาคมวิจารณ์ภาพยนตร์ลาสเวกัส: นักแสดงรุ่นเยาว์หญิงยอดเยี่ยม (เซอร์ชา โรนัน)
รางวัลกลุ่มผู้วิจารณ์ภาพยนตร์แห่งลอนดอน :
นักแสดงชายอังกฤษยอดเยี่ยมแห่งปี (เจมส์ แมคอาวอย)
นักแสดงสมทบหญิงอังกฤษ (วาเนสซา เรดเกรฟ)
รางวัลนิลส์สันสาขาภาพยนตร์ :
ภาพยนตร์ยอดเยี่ยม
ดนตรีประกอบภาพยนตร์ยอดเยี่ยม (ดาริโอ มาริอาเนลลี)
ประดับฉากยอดเยี่ยม
ศิลปินรุ่นเยาว์ (เซอร์ชา โรนัน)
รางวัลสมาคมวิจารณ์ภาพยนตร์ฟีนิกส์ :
ภาพยนตร์ยอดเยี่ยมหนึ่งในสิบอันดับ
กำกับภาพยอดเยี่ยม (ซีมัส แมคการ์วี)
ดนตรีประกอบภาพยนตร์ยอดเยี่ยม (ดาริโอ มาริอาเนลลี)
นักแสดงรุ่นเยาว์ในบทนำหรือสมทบยอดเยี่ยม (เซอร์ชา โรนัน)
รางวัลสมาคมวิจารณ์ภาพยนตร์ซานดิเอโก :
ภาพยนตร์ยอดเยี่ยมหนึ่งในเจ็ดอันดับ
ตัดต่อยอดเยี่ยม (พอล ทอตฮิลล์)
รางวัลแซทเทิลไลท์ ครั้งที่ 12: บทภาพยนตร์ดัดแปลงยอดเยี่ยม (คริสโตเฟอร์ แฮมป์ตัน)
ดนตรีประกอบ

ดนตรีประกอบของภาพยนตร์เรื่องตราบาปลิขิตรัก ได้รับการเสนอชื่อเข้าชิงและได้รับรางวัลมากมาย ซึ่งอัลบัมดนตรีประกอบนี้ประพันธ์โดยดาริโอ มาริอาเนลลี และเล่นโดย ชอง-อีฟ ติโบเดต์นักเปียโนคลาสสิกชาวฝรั่งเศส ซึ่งเป็นการร่วมมือกับโจ ไรท์เป็นครั้งที่สองหลังจากภาพยนตร์เรื่อง Pride & Prejudice
ดนตรีประกอบ > รายชื่อเพลง

ไบรโอนี่ (Briony) - 1:46
ข้อความของร็อบบี (Robbie's Note) - 3:07
สองคนที่น้ำพุ (Two Figures By a Fountain) - 1:17
ซี เธอ และชา (Cee, You and Tea) - 2:27
ด้วยสองตาของฉันเอง(With My Own Eyes) - 4:41
อำลา (Farewell) - 3:32
จดหมายรัก (Love Letters) - 3:12
ครึ่งหนึ่งถูกสังหาร (The Half Killed) - 2:11
ช่วยฉันด้วย (Rescue Me) - 3:21
บทอาลัยแด่ดันเคิร์ก (Elegy for Dunkirk) - 4:16
กลับมา (Come Back) - 4:28
จุดจบ (Denouement) - 2:29
บ้านพักริมหาด (The Cottage on the Beach) 3:25
การไถ่บาป (Atonement) - 5:24
Suite bergamasque: Clair de lune (โคล้ด เดอบุซซี) - 4:52
สื่อภายในที่พักอาศัย

ตราบาปลิขิตรักในรูปแบบดีวีดีโซน 2 ออกวางจำหน่ายวันที่ 4 กุมภาพันธ์ ค.ศ. 2008 และแบบHD DVDในวันที่ 11 มีนาคม ค.ศ. 2008 ส่วนดีวีดีโซน 1 วางจำหน่ายวันที่ 18 มีนาคม ค.ศ. 2008
ในประเทศไทยวางจำหน่ายทั้งในรูปแบบวีซีดีและดีวีดีในวันที่ 29 พฤษภาคม ค.ศ. 2008 ภายในดีวีดีประกอบด้วยภาพยนตร์, คำอธิบายภาพยนตร์โดยผู้กำกับ โจ ไรท์, เบื้องหลังการถ่ายทำ, จากนวนิยายสู่ภาพยนตร์, ฉากที่ถูกตัดออกพร้อมคำอธิบายโดยผู้กำกับ โจ ไรท์ และตัวอย่างภาพยนตร์เรื่องอลิซาเบธ ราชินีบัลลังก์ทอง
แหล่งข้อมูลอื่น

ตราบาปลิขิตรัก ที่เว็บ siamzone
ตราบาปลิขิตรัก ที่เว็บ Kapook
ตราบาปลิขิตรัก เก็บถาวร 2008-09-19 ที่ เวย์แบ็กแมชชีน ที่เว็บ mono2u
Atonement ที่เว็บ MySpace
Atonement ที่เว็บ Rottentomatoes
เจมส์ แมคอาวอย ในฉากอพยพที่ดันเคิร์ก
เซเว่นซิสเตอร์ ซัสเซกส์ สถานที่ถ่ายทำฉากบ้านพักตากอากาศ
ธรณิศ ศรีสุข

| พันตำรวจเอก ธรณิศ ศรีสุข ต> ช. |
| --- | --- |
ภาพถ่ายเมื่อตอนจบการศึกษาจากโรงเรียนนายร้อยตำรวจ
เกิด: 28 กันยายน พ.ศ. 2520 จังหวัดขอนแก่น ประเทศไทย
เสียชีวิต: 29 กันยายน พ.ศ. 2550 (30 ปี) จังหวัดยะลา ประเทศไทย
สัญชาติ: ไทย
อาชีพ: ตำรวจ
มีชื่อเสียงจาก: วีรบุรุษผู้เสียชีวิตจากความไม่สงบในชายแดนภาคใต้ของประเทศไทย
คู่สมรส: ทันตแพทย์หญิง คนึงนิจ บุตรวงศ์
บิดามารดา: รองศาสตราจารย์ ดร.เกรียงศักดิ์ ศรีสุข รองศาสตราจารย์ ทันตแพทย์หญิง นิธิภาวี ศรีสุข
หมายเหตุ
 สำเร็จหลักสูตรรีคอน
พันตำรวจเอก ธรณิศ ศรีสุข (28 กันยายน พ.ศ. 2520 – 29 กันยายน พ.ศ. 2550) หรือ ผู้กองแคน ผู้บังคับหมวด (สัญญาบัตร 1) กองร้อยรบพิเศษที่ 1 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน
เขาเสียชีวิตจากการปฏิบัติหน้าที่ ในเหตุการณ์ความไม่สงบในชายแดนภาคใต้ของประเทศไทย หลังจากวันคล้ายวันเกิด 1 วัน วีรกรรมของเขา ส่งผลให้ผู้คนทั่วประเทศยกย่องถึงการเป็นแบบอย่างของตำรวจไทย รวมถึงเป็นแรงบันดาลใจให้แก่กฤตติกุล บุญลือ ในการเข้าหน่วยรบพิเศษของตำรวจตระเวนชายแดนเช่นเดียวกัน
ประวัติ

พันตำรวจเอก ธรณิศ ศรีสุข เกิดเมื่อวันที่ 28 กันยายน พ.ศ. 2520 ที่ตำบลในเมือง อำเภอเมืองขอนแก่น จังหวัดขอนแก่น มีชื่อเล่นว่า "แคน" เป็นบุตรของรองศาสตราจารย์ ดร.เกรียงศักดิ์ ศรีสุข เป็นผู้อำนวยการศูนย์วิจัยน้ำบาดาล ภาควิชาเทคโนโลยี คณะเทคโนโลยี มหาวิทยาลัยขอนแก่น และอดีตคณบดีคณะเทคโนโลยี มหาวิทยาลัยขอนแก่น กับรองศาสตราจารย์ ทันตแพทย์หญิง นิธิภาวี ศรีสุข อดีตคณบดีคณะทันตแพทยศาสตร์ มหาวิทยาลัยขอนแก่น (เสียชีวิตแล้ว) มีพี่น้องร่วมบิดา-มารดารวม 2 คน คือ พันตำรวจเอก ธรณิศ ศรีสุข เป็นบุตรคนที่ 1 และนายแพทย์ ธราธิป ศรีสุข เป็นบุตรคนที่ 2 ปัจจุบันปฏิบัติงานเป็นแพทย์ใช้ทุนที่ภาควิชาศัลยศาสตร์ โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น ภรรยาคือ ทันตแพทย์หญิง คนึงนิจ บุตรวงศ์ ปัจจุบันกำลังศึกษาเฉพาะทางด้านทันตกรรมจัดฟัน ที่เขตปกครองพิเศษฮ่องกง
การศึกษา

พ.ศ. 2526–2527 ศึกษาที่โรงเรียนอนุบาลพัฒนาเด็กขอนแก่น
พ.ศ. 2527–2533 ศึกษาที่โรงเรียนสาธิตมหาวิทยาลัยขอนแก่น สำเร็จการศึกษาชั้นประถมศึกษาปีที่ 6 และศึกษาต่อชั้นมัธยมศึกษาชั้นปีที่ 1
พ.ศ. 2533–2534 ศึกษาที่โรงเรียนมัธยมต้นเมืองแอดมันตัน รัฐแอลเบอร์ตา ประเทศแคนาดา สำเร็จการศึกษาชั้นมัธยมศึกษาปีที่ 2
พ.ศ. 2534–2537 ศึกษาโรงเรียนขอนแก่นวิทยายน อ.เมืองขอนแก่น จ.ขอนแก่น ตั้งแต่ชั้นมัธยมศึกษาปีที่ 2–ชั้นมัธยมศึกษาปีที่ 5
พ.ศ. 2538–2539 ศึกษาโรงเรียนเตรียมทหาร รุ่น 38 โดยสอบคัดเลือกเข้าศึกษาได้เป็นลำดับที่ 1 ในส่วนของกรมตำรวจ และได้รับการคัดเลือกเป็นหัวหน้าตอนเรียนที่ 4
พ.ศ. 2540–2544 ศึกษาโรงเรียนนายร้อยตำรวจ สำเร็จการศึกษาระดับปริญญาตรี สาขารัฐประศาสนศาสตร์ นักเรียนนายร้อยตำรวจรุ่นที่ 54
การศึกษา > การศึกษาอบรมเพิ่มเติม

พ.ศ. 2546 สำเร็จการศึกษาอบรมหลักสูตร การต่อต้านการก่อการร้ายสากล รุ่นที่ 8 ของสำนักงานตำรวจแห่งชาติ
พ.ศ. 2547 สำเร็จการศึกษาอบรมหลักสูตร การโดดร่มแบบกระตุกเอง รุ่นที่ 1/47 ของสำนักงานตำรวจแห่งชาติ
พ.ศ. 2548 สำเร็จการศึกษาอบรมหลักสูตรพับและซ่อมบำรุงร่มโด รุ่นที่ 1/48 ของสำนักงานตำรวจแห่งชาติ
พ.ศ. 2549 สำเร็จการศึกษาอบรมหลักสูตรการลาดตระเวนจู่โจมสะเทินน้ำสะเทินบก (รีคอน) รุ่นที่ 36 ของ กองทัพเรือ
พ.ศ. 2550 สำเร็จการศึกษาอบรมหลักสูตรเก็บกู้และทำลายวัตถุระเบิด รุ่นที่ 1/50 ของสำนักงานตำรวจแห่งชาติ
การเสียชีวิต

เมื่อวันเสาร์ที่ 29 กันยายน 2007 เวลา 08.40 น. พ.ต.อ.สมเพียร เอกสมญา (ปัจจุบันเลื่อนยศเป็น พล.ต.อ.) ผกก.สภ.อ.บันนังสตาจ.ยะลา ได้รับแจ้งมีเหตุเจ้าหน้าที่ปะทะกับกลุ่มผู้ก่อความไม่สงบที่บริเวณเนินเนาวรัตน์หรือเนิน 9 ศพ ระหว่างบ้านสายสุราษฏร์-บ้านภักดีหมู่ที่ 3 ต.เขื่อนบางลาง อ.บันนังสตา จ.ยะลา
พื้นที่เกิดเหตุเป็นพื้นที่ป่าเขาสูง ลาดชัน เจ้าหน้าที่เข้าไปด้วยความยากลำบากต้องใช้เวลานานกว่า 30 นาที ที่จุดเกิดเหตุ พบกำลัง ตำรวจตระเวนชายแดนหน่วยรบพิเศษ พลร่มอยู่ในสภาพการเตรียมพร้อม และพบศพ ร.ต.อ.ธรณิศ  ศรีสุข อายุ 30 ปี รอง ผบ.ร้อยรบพิเศษ 1 (รพศ 1) กก.1 กองบังคับการสนับสนุนทางอากาศ (ตชด.) ค่ายนเรศวร จ.เพชรบุรี สภาพศพนอนเสียชีวิตในชุดลายพรางของพลร่มมีแผลถูกยิงที่ใบหน้าและลำตัว เจ้าหน้าที่ต้องประสานขอสนับสนุนเฮลิคอปเตอร์ตำรวจ จากศปก.ตร.เพื่อรับศพกลับมายัง จ.ยะลา
จากการสอบสวนทราบว่า หน่วยรบพิเศษ 1 ตั้งฐานปฏิบัติการที่บ้านสายสุราษฏร์ ขณะเกิดเหตุ ผู้ตายเป็น หน.ชุด นำกำลังจำนวน 12 นายออกลาดตระเวนดูแลความปลอดภัยตามปกติเมื่อลาดตระเวนมาถึงที่เกิดเหตุ คนร้ายไม่น้อยกว่า 20 คนซุ่มอยู่บนเนินสูงใช้อาวุธสงคราม ทั้ง อาร์ก้า เอ็ม 16 และลูกซอง กราดยิง จนท.จนเกิดการปะทะกันดุเดือดกว่า 20 นาที คนร้ายได้อาศัยความชำนาญพื้นที่และป่าทึบ หลบหนีไป
หลังเสียงปืนสงบตรวจเคลียร์พื้นที่ พบฝ่ายเจ้าหน้าที่เสียชีวิต เบื้องต้นเจ้าหน้าที่คาดว่า คนร้ายได้เฝ้าติดการการเคลื่อนไหวของเจ้าหน้าที่มาโดยตลอด เมื่อสบโอกาส จึงลงมือปฏิบัติการและมุ่งเป้า ที่หัวหน้าชุดเป็นเป้าแรก
เมื่อเวลา 16.50 น. ที่วัดเมืองยะลา ในเขตเทศบาลนครยะลา พล.ต.ท.นิพนธิ์ ศิริวงศ์ ผู้บัญชาการตำรวจตระเวนชายแดน เป็นประธานในพิธีรดน้ำศพ ร.ต.อ.ธรณิศ ศรีสุข รอง ผบ.ร้อย หน่วยรบพิเศษ 1 (รพศ 1) กองกำกับการ 1 กองบังคับการสนับสนุนทางอากาศ (ตชด.) ค่ายนเรศวร จ.เพชรบุรี
ภายหลังจากนั้นได้รับพระมหากรุณาธิคุณพระราชทานเลื่อนยศขึ้น 3 ชั้นยศ จากยศเดิมร้อยตำรวจเอก เลื่อนเป็น พันตำรวจเอก (ราชกิจจานุเบกษา เล่ม 126 ตอน 13ข ลงวันที่ 9 ตุลาคม 2552)
ส่วนเกี่ยวข้อง

ธรณิศ ศรีสุข สอบเข้าเป็นนักเรียนนายร้อยตำรวจได้อันดับที่ 1 ของรุ่น เมื่อสำเร็จการศึกษา ได้รับการบรรจุเป็น ผู้บังคับหมวดหน่วยรบพิเศษ และเดินทางมาปฏิบัติหน้าที่ในพื้นที่จังหวัดชายแดนภาคใต้ หลังเกิดเหตุ คนร้ายปล้นอาวุธปืนกองพันพัฒนาที่ 4 อ.เจาะไอร้อง จ.นราธิวาส เมื่อต้นปี 2547 และหมุนเวียนปฏิบัติหน้าที่ ในพื้นที่ จ.ปัตตานี นราธิวาส และสุดท้าย ที่ จ.ยะลา เคยปะทะกับกลุ่มผู้ก่อความไม่สงบหลายครั้ง
ทางด้าน ร.ต.อ.นิรุตต์ พร้อมญาติ รอง ผบ.ร้อย ตชด.335 ทำหน้าที่ผู้บังคับหมวดเฉพาะกิจ ตชด.ที่ 330 ต.สะเอ๊ะ อ.กรงปินัง จ.ยะลาซึ่งเป็นเพื่อนนักเรียนเตรียมทหารและนักเรียนนายร้อยสามพรานรุ่นเดียวกับ พล.ต.ท.ธรณิศ ศรีสุข รอง ผบ.ร้อย รพ.ศ. 1กก.1กองบังคับการสนับสนุนทางอากาศตชด.ค่ายนเรศวร จ.เพชรบุรี ได้กล่าวถึงเพื่อนสนิทที่เสียชีวิตว่าเป็นคนที่เรียนหนังสือเก่งและมีความตั้งใจจริงที่จะเข้ามีส่วนร่วมในการนำความสงบกลับคืนสู่พื้นที่ 3 จังหวัดชายแดนภาคใต้และได้สมัครลงทำงานในพื้นที่ภาคใต้ตั้งแต่เกิดเหตุการณ์ปล้นปืนเมื่อช่วงต้นปี 2547 เป็นต้นมา ว่า
ไม่มีใครในรุ่นที่ไม่รู้จัก ธรณิศ หรือแคน เพราะว่าแคนสอบได้ที่ 1 ของนักเรียนเหล่าตำรวจ จึงไม่มีใครที่ไม่รู้จัก สำหรับตัวเองนั้นก็เป็นเพื่อนอยู่กองร้อยเดียวกันด้วย ลักษณะนิสัยของแคน เป็นคนที่ชอบช่วยเพื่อนเห็นอกเห็นใจเพื่อน มีลักษณะการเป็นผู้นำซึ่งตนเองจะปรึกษาหารือในเรื่องของภาษาอังกฤษ เนื่องจากแคน เขามีความถนัดในภาษาอังกฤษ เพราะได้มีโอกาสติดตามคุณพ่อไปศึกษาที่แคนาดา แคนเป็นที่รักของเพื่อนๆในรุ่น เป็นผู้ที่มีความมุ่งมั่น ชอบที่จะฝึกในวิชาอาวุธเป็นพิเศษ
เมื่อเรียนจบแล้ว แคนเป็นคนแรกที่เลือกจะลงใน กองบัญชาการตำรวจตระเวนชายแดนทั้งที่ผลการเรียนของเขาดีมาตลอด ซึ่งสามารถที่จะเลือกลงในสถานีตำรวจนครบาลหรือในเขตเมืองหลวงได้ แต่ก็เลือกที่จะมาอยู่หน่วยพลร่ม ค่ายนเรศวรและมีความมุ่งมั่นที่จะช่วยประเทศชาติ เมื่อเกิดเหตุความไม่สงบในจังหวัดชายแดนภาคใต้ก็สมัครลงมาปฏิบัติหน้าที่ในพื้นที่จังหวัดชายแดนภาคใต้ตั้งแต่เกิดเหตุใหม่ๆ ในปี 2547 และตั้งแต่นั้นมา ผมและแคนก็จะหมุนเวียนมาปฏิบัติหน้าที่ในพื้นที่แห่งนี้มาโดยตลอดเป็นระยะเวลา 3 ปีรู้สึกเสียใจและเสียดาย ซึ่งผมเห็นว่าบุคลากรผู้นี้จะเป็นผู้ที่สามารถเป็นผู้นำหน่วยของหน่วยตำรวจตระเวนชายแดนในอนาคตได้เป็นอย่างดี จึงรู้สึกว่าเป็นการสูญเสียบุคคลที่สำคัญยิ่งในหน่วย สุดท้ายขอฝากให้เพื่อนไปสู่สุคติและขอให้ดวงวิญาณของเพื่อนมาช่วยให้ 3 จังหวัดชายแดนภาคใต้ให้เกิดความสงบสุขโดยเร็ว
เกียรติยศ > รางวัล

รางวัลจักรดาวสดุดีประจำปี 2552
เกียรติยศ > เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
แหล่งข้อมูลอื่น

ธรณิศ ศรีสุข ที่เฟซบุ๊ก
ปฏิทรรศน์ของอ็อลเบิร์ส

ตามดวงดาวต่าง ๆ ที่ปรากฏอยู่ในภาพเคลื่อนไหวชุดนี้ หาเอกภพมีเนื้อสม่ำเสมอ แสงจะต้องเติมในช่องว่างต่าง ๆ ที่อยู่ใกล้กัน ปฏิทรรศน์ของโอล-เบอร์จึงแย้งว่าท้องฟ้าตอนกลางคืนนั้นมืดมิด ดังนั้น จะต้องมีสมมติฐานเกี่ยวกับเอกภพหนึ่งในสามอย่างที่ผิดพลาด
ปฏิทรรศน์ของอ็อลเบิร์ส หรือ ปฏิทรรศน์ว่าด้วยความมืดของท้องฟ้าเวลากลางคืน เป็นแนวคิดทางฟิสิกส์ดาราศาสตร์และจักรวาลวิทยาเชิงกายภาพ ตั้งชื่อตามไฮน์ริช วิลเฮ็ล์ม อ็อลเบิร์ส นักดาราศาสตร์ชาวเยอรมัน ซึ่งตั้งข้อสังเกตว่า หากการอนุมานที่ว่าเอกภพมีขนาดกว้างไกลไม่สิ้นสุด มีจำนวนดาวเป็นอนันต์กระจายสม่ำเสมอ และอยู่ในสภาวะสถิต ท้องฟ้าเวลากลางคืนก็ไม่ควรจะมืดมิดเช่นที่ปรากฎ จึงถือเป็นหลักฐานหนึ่งที่สนับสนุนว่าเอกภพนั้นไม่ได้อยู่ในสภาวะสถิต เช่น มีจุดกำเนิดและกำลังเปลี่ยนแปลง เช่นที่บรรยายไว้ในแบบจำลองแบบบิกแบง
ในกรณีที่เอกภพมีขนาดกว้างไกลไม่สิ้นสุด มีจำนวนดาวเป็นอนันต์ กระจายสม่ำเสมอ และอยู่ในสภาวะสถิต เส้นสายตาใดๆ ที่มองออกจากโลกย่อมต้องสิ้นสุดที่ดาวฤกษ์ดวงใดดวงหนึ่งเสมอ ดังนั้นท้องฟ้าเวลากลางคืนก็ควรจะสว่างไปทั่วด้วยแสงดาวฤกษ์ที่มีจำนวนอนันต์
ปฏิทรรศน์

ปฏิทรรศน์นี้ขัดแย้งในเชิงสถิติ ที่ว่าหากเอกภพโบราณที่มีเนื้อที่เป็นอนันต์ มีดวงดาวเป็นจำนวนอนันต์ แสงของดวงดาวต่าง ๆ ควรจะส่องสว่างเต็มท้องฟ้ามากกว่าที่จะมืดมิด
เพื่อเป็นการพิสูจน์ จะสมมติให้เอกภพมีชั้นดวงดาวที่มีศูนย์กลางร่วมกันหนาเป็นชั้นละ 1 ปีแสง ต่อกันไปเรื่อย ๆ จำนวนดวงดาวในแต่ละชั้นจะอยู่ระหว่างความหนา 1,000,000,000 ถึง 1,000,000,001 ปีแสง หากเอกภพมีเนื้อสม่ำเสมอจริง ในชั้นที่สองจะมีดวงดาวจำนวนเป็นสี่เท่าของชั้นแรก ซึ่งอยู่ระหว่างระยะ 2,000,000,000 ถึง 2,000,000,001 ปีแสง แต่ทว่า ชั้นที่สองจะมีระยะห่างออกไปอีกเป็นสองเท่า ดังนั้นความสว่างของดวงดาวในชั้นที่สองจะมีค่าเป็น 1/4 ของชั้นแรก ดังนั้น แสงที่ส่องสว่างมากจากชั้นที่สองจะมีค่าเท่ากับแสงที่ส่องสว่างมาจากชั้นที่หนึ่ง
ไม่ว่าระยะจะห่างไปเท่าไหร่ แต่ความสว่างของแสงรวมจะยังคงมีค่าเท่าเดิมตามระยะทาง ซึ่งหมายความว่า แสงแต่ละชั้นจะมีการเพิ่มความสว่างขึ้นมาเรื่อย ๆ และยิ่งมีชั้นเป็นอนันต์ ท้องฟ้ายามค่ำคืนจึงควรที่จะสว่าง
หากเมฆดำบดบังแสง เมฆจะร้อนขึ้นจนส่องสว่างได้แบบดวงดาว และเปล่งแสงออกมาเป็นจำนวนเท่าเดิม
เค็พเพลอร์ได้ค้านทฤษฎีนี้ด้วยเรื่องเอกภพที่สังเกตได้จำกัด หรือมีจำนวนดวงดาวที่จำกัด และตามทฤษฎีสัมพันธภาพทั่วไปแล้ว จะจำกัดปฏิทรรศน์นี้ด้วยเอกภพจำกัด : ท้องฟ้านั้นจะไม่ได้มีค่าความสว่างเป็นอนันต์ ทุก ๆ จุดบนท้องฟ้าจะยังคงเหมือนพื้นผิวของดวงดาว
มุมมองของผู้สังเกตการณ์บนชั้นดวงดาวที่มีศูนย์กลางร่วมกัน
ปฏิบัติการเพาลา

แม่แบบ:Campaignbox Western Front (World War II)
อุนเทอร์เนเมนเพาลา(อันเดอร์เทคกิ้งหรือปฏิบัติการเพาลา)เป็นรหัสนามที่เยอรมันมอบให้ในสงครามโลกครั้งที่สอง ปฏิบัติการรุกโจมตีของกองทัพอากาศลุฟท์วัฟเฟอในการทำลายส่วนที่เหลือของกองทัพอากาศฝรั่งเศส(ALA)ในช่วงยุทธการที่ฝรั่งเศสในปี ค.ศ. 1940 เมื่อวันที่ 10 พฤษภาคมค กองทัพเยอรมัน(เวร์มัคท์)ได้เริ่มบุกยึดครองยุโรปตะวันตก เมื่อวันที่ 3 มิถุนายน กองทัพอังกฤษได้ถอนกำลังออกจากดันเคิร์กและยุโรปแผ่นดินใหญ่ในปฏิบัติการไดนาโม เนเธอร์แลนด์และเบลเยียมได้ยอมจำนนและส่วนใหญ่ของรูปแบบของกองทัพฝรั่งเศสได้ทำการปลดประจำการหรือทำลาย เพื่อความสำเร็จในการเอาชนะฝรั่งเศส เยอรมันได้ทำหน้าที่ในส่วนที่สองของปฏิบัติการ ฟัลล์ ร็อท(กรณีสีแดง)เพื่อพิชิตดินแดนที่เหลืออยู่ คำสั่งในการทำเช่นนั้น อำนาจสูงสุดของกองทัพอากาศเป็นสิ่งจำเป็น ลุฟท์วัฟเฟอได้รับคำสั่งให้ทำลายกองทัพอากาศฝรั่งเศส ในขณะที่ยังคงให้การสนับสนุนแก่กองทัพเยอรมัน
จากการปฏิบัติการนี้ เยอรมันได้ส่งเหล่ากองทัพอากาศทั้ง 5 ในการเข้าโจมตี ประกอบด้วยเครื่องบินขับไล่ 1,100 ลำ ปฏิบัติการได้เริ่มต้นเมื่อวันที่ 3 มิถุนายน ค.ศ. 1940 หน่วยข่าวกรองของอังกฤษได้เตือนฝรั่งเศสจากการโจมตีที่กำลังจะมาถึง และปฏิบัติการกลับล้มเหลวเพื่อบรรลุผลทางยุทธศาสตร์ตามความประสงค์ของกองบัญชาการทหารสูงสุดแห่งกองทัพอากาศ(Oberkommando der Luftwaffe) โชคดีสำหรับลุฟท์วัฟเฟอ สภาพของกองกำลังภาคพื้นดินและกองทัพอากาศของฝรั่งเศสในช่วงขั้นตอนนั้นได้หมายถึงว่าความล้มเหลวของปฏิบัติการนั้นไม่ได้เป็นการขัดขวางความพ่ายแพ้ของฝรั่งเศส
ปฏิบัติการเมิร์นมิดอน

ลอร์ด หลุยส์ เมานต์แบ็ตเทนได้กล่าวคำสุนทรพจน์แก่ทหารจากหน่วยรบคอมมานโดที่ 6 ก่อนช่วงปฏิบัติการเมิร์นมิดอน เมษายน ค.ศ. 1942
ปฏิบัติการเมิร์นมิดอน เป็นแผนการตีโฉบฉวยในช่วงสงครามโลกครั้งที่สอง โดยหน่วยรบคอมมานโดที่ 1 และหน่วยรบคอมมานโดที่ 6 ในเดือนเมษายน ค.ศ. 1942 ปฏิบัติการครั้งนี้เป็นการตีโฉบฉวยที่ต้องถูกยุติซะก่อนในชะวากทะเลบริเวณปากแม่น้ำอดัวร์(Adour) ในทางตะวันตกเฉียงใต้ของฝรั่งเศส แผนการดังกล่าวนี้จะเข้าทำลายเส้นทางถนนและการขนส่งทางรถไฟระหว่างฝรั่งเศสและสเปนโดยการยกพลขึ้นบกประมาณ 3,000 นาย ซึ่งประกอบไปด้วยหน่วยรบคอมมานโดสองหน่วยคือ หน่วยที่ 1 และหน่วยที่ 6 ที่จะถูกตามมาด้วยหนึ่งและครึ่งนึงของกองพันราชนาวิกโยธินพร้อมกับกรมทหารยานเกราะและกองพันยานยนต์ ภายหลังจากที่ได้ลงเรือขนส่งลำเลียงพลอย่างควีน เอ็มม่า และปรินเซส เบียทริกซ์ กองกำลังเหล่านี้ได้ใช้เวลาหนึ่งเดือนในการแล่นเรือออกจากชายฝั่งฝรั่งเศสโดยปลอมแปลงเป็นเรือพาณิชย์สเปน ในวันที่ 5 เมษายน เรือได้เข้าใกล้ปากอ่าวเพื่อที่จะทำการลงจอดยกพลขึ้นบก อย่างไรก็ตาม ท่ามสภาพอากาศที่เลวร้าย พวกเขาได้เผชิญหน้ากับสันทรายที่แทบไม่คาดคิดมาก่อนและไม่สามารถผ่านพ้นไปได้ การตีโฉบฉวยครั้งนี้จึงถูกยกเลิกทันที และเรือก็ได้หันหลังกลับไปยังสหราชอาณาจักร
ปฏิบัติการเพิช

ปฏิบัติการเพิช เป็นการรุกของอังกฤษในสงครามโลกครั้งที่สองซึ่งเกิดขึ้นตั้งแต่วันที่ 7 - 14 มิถุนายน ค.ศ. 1944 ในช่วงแรกของยุทธการที่นอร์ม็องดี ปฏิบัติการครั้งนี้มีเป้าหมายเพื่อโอบล้อมและเข้ายึดเมืองก็องที่ถูกครอบครองโดยเยอรมัน ซึ่งเป็นเป้าหมายในดีเดย์สำหรับกองพลทหารราบที่ 3 ของอังกฤษในช่วงแรกของปฏิบัติการโอเวอร์ลอร์ด ปฏิบัติการเพิชได้เริ่มต้นขึ้นทันทีหลังจากการยกพลขึ้นบกชายหาดของอังกฤษด้วยการรุกไปยังทางตะวันออกเฉียงใต้ของก็องโดยกองทัพน้อยที่ 30  สามวันหลังจากการบุกครอง เมืองยังคงอยู่ในเงื้อมมือของเยอรมันและปฏิบัติการครั้งนี้ได้ถูกแก้ไข ปฏิบัติการครั้งนี้ได้ขยายไปยังรวมถึงกองน้อยที่ 1 เพื่อโอบล้อมโจมตีก็อง
วันต่อมา กองทัพน้อยที่ 30 ในทางด้านตะวันตกได้ผลักดันไปยังทางใต้ไปยัง Tilly-sur-Seulles ซึ่งถูกยึดครองโดยกองพลพันเซอร์ เลือร์ (Panzer Lehr Division) และหมู่บ้านถูกยึดครองและกลับเข้ามายึดครองหลายครั้ง กองทัพน้อยที่ 1 ได้เริ่มต้นทางด้านตะวันออกในอีกสองวันต่อจากหัวสะพาน Orne ซึ่งได้รับการรักษาปกป้องในปฏิบัติการทอนกาในดีเดย์  กองทัพน้อยที่ 1 เกิดความล่าช้าโดยการโจมตีอย่างต่อเนื่องของกองพลพันเซอร์ที่ 21 ซึ่งได้ก่อให้เกิดมีผู้เสียชีวิตและบาดเจ็บไปจำนวนมาก และไร้วี่แววของการพังทะลายของแนวรบเยอรมัน การรุกทางด้านตะวันออกของก็องจึงถูกระงับลงในวันที่ 13 มิถุนายน
ทางด้านตะวันตกที่ห่างไกลออกไปในพื้นที่ของกองทัพสหรัฐที่หนึ่ง อเมริกันได้เข้าโจมตีได้ทำให้เกิดช่องว่างในแนวป้องกันของเยอรมัน  ส่วนหนึ่งของกองพลยานเกราะที่ 7 ของอังกฤษได้หันเบนไปจาก Tilly-sur-Seulles เพื่อเข้ารุกผ่านช่องว่างในขบวนปีกและบีบบังคับให้กองพลพันเซอร์ เลือร์ล่าถอย เพื่อหลีกเลี่ยงการถูกโอบล้อม เมื่อวันที่ 14 มิถุนายน ภายหลังสองวันของการรบรวมถึงยุทธการที่วีแลร์-บอกาฌ กองพลยานเกราะที่ 7 ได้รับคำสั่งให้ถอนกำลังไปยัง Caumont แผนได้ถูกนำกลับมาใหม่เพื่อการรุก เมื่อกองพลยานเกราะที่ 7 ได้รับการเสริมกำลัง แต่แผนนี้ไม่อาจเกิดขึ้นได้ เนื่องจากมีพายุเกิดขึ้นในช่องแคบอังกฤษทำให้เกิดความล่าช้าในการยกพลขึ้นบกเพื่อขนสัมภาระและการเสริมกำลัง
การรบครั้งนี้ได้ถูกนำมาโต้เถียงกันเพราะนักประวัติศาสตร์หลายคนและนักเขียนต่างได้ข้อสรุปว่ามันเป็นความล้มเหลวโดยกองพลอังกฤษและผู้บัญชาการกองทัพน้อยที่พลาดโอกาสที่จะเข้ายึดเมืองก็อง แทนที่เยอรมันจะประสบความสำเร็จในการป้องกัน เพื่อการต้านทานการรุก เยอรมันได้ทุ่มเทอาวุธสำรองที่มีอานุภาพมากที่สุดของพวกเขา ซึ่งทำให้พวกเขามีพลังในการสู้รบจากการรุกตอบโต้กลับและริบดับความคิดที่จะเข้ารุกต่อของฝ่ายสัมพันธมิตร
ประเทศมองโกเลียในโอลิมปิกฤดูร้อน 2012

ประเทศมองโกเลีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ผู้ได้รับเหรียญรางวัล

| เหรียญ | นักกีฬา | ชนิดกีฬา | รายการ | วันที่ |
| --- | --- | --- | --- | --- |
| 2 ! เงิน | Naidangiin Tüvshinbayar | ยูโด | Men's 100 kg | 000000000002-08-01-0000สิงหาคม 2 |
| 2 ! เงิน | Nyambayaryn Tögstsogt | มวยสากลสมัครเล่น | Men's flyweight | 000000000012-08-01-0000สิงหาคม 12 |
| 3 ! ทองแดง | Sainjargalyn Nyam-Ochir | ยูโด | Men's 73 kg | 000000000030-07-01-0000กรกฎาคม 30 |
| 3 ! ทองแดง | Soronzonboldyn Battsetseg | มวยปล้ำ | Women's freestyle 63 kg | 000000000008-08-01-0000สิงหาคม 8 |
| 3 ! ทองแดง | Uranchimegiin Mönkh-Erdene | มวยสากลสมัครเล่น | Men's light welterweight | 000000000010-08-01-0000สิงหาคม 10 |
ปฏิบัติการเกรเนด

แม่แบบ:Campaignbox Central Europeแม่แบบ:Campaignbox Western Europe (1944-1945)
ในช่วงสงครามโลกครั้งที่สอง ปฏิบัติการเกรเนด เป็นการข้ามแม่น้ำรัวร์(Roer) ระหว่างเมืองรัวร์มอนด์(Roermond)และดือเริน(Düren) โดยกองทัพสหรัฐที่เก้า ภายใต้บัญชาการโดยพลโท วิลเลียม ฮูด ซิมสัน ในเดือนกุมภาพันธ์ ค.ศ. 1945 ซึ่งเป็นจุดเริ่มต้นของการบุกครองเยอรมนีของฝ่ายสัมพันธมิตร
เมื่อวันที่ 9 กุมภาพันธ์ ค.ศ. 1945 กองทัพสหรัฐที่เก้า - ที่ปฏิบัติการอยู่ภายใต้บัญชาการของจอมพล เซอร์ เบอร์นาร์ด มอนต์โกเมอรีแห่งกองกลุ่มที่ 21 ของอังกฤษและแคนาดา นับตั้งแต่ยุทธการตอกลิ่ม—เป็นการข้ามแม่น้ำรัวร์และเข้าสมทบกับกองทัพแคนาดาที่หนึ่งภายใต้บัญชาการพลโท แฮร์รี่ ครีเรอร์ ที่เดินทางจากพิ้นที่ไนเมเคินของเนเธอร์แลนด์ในปฏิบัติการเวริเทเบิล ซึ่งจะเริ่มต้นเมื่อเวลา 05:00 นาฬิกาของวันที่ 8 กุมภาพันธ์ อย่างไรก็ตาม เมื่อแคนาดาได้รุกคืบเข้าไป เยอรมันก็ได้เปิดประตูน้ำของเขื่อนเหนือน้ำ(เขื่อนแม่น้ำรัวร์และเขื่อนแม่น้ำ Urft) ด้วยเหตุนี้ทำให้อเมริกันไม่สามารถข้ามไปได้ตามแผน มีการคาดการณ์ว่าเยอรมันพยายามที่จะทำเช่นนี้อีกและกองทัพกลุ่มสหรัฐที่ 12 ภายใต้บัญชาโดยพลเอก โอมาร์ แบรดลีย์ ได้เข้ายึดได้ทันเวลาเพื่อหยุดยั้งน้ำท่วม
ในช่วงสองสัปดาห์ที่แม่น้ำนั้นท่วม ฮิตเลอร์ไม่อนุญาตให้จอมพลไรช์ แกร์ท ฟ็อน รุนท์ชเต็ท ให้ถอนกำลังไปยังแนวหลังแม่น้ำไรน์โดยอ้างว่าจะทำให้การต่อสู้ที่หลีกเลี่ยงไม่ได้นั้นล่าช้าออกไปเท่านั้น เขาออกคำสั่งให้เขาต่อสู้ในจุดที่กองกำลังของเขาจะยืนหยัดได้
กองทัพที่เก้าก็สามารถข้ามแม่น้ำได้ในที่สุดในวันที่ 23 กุมภาพันธ์ ในตอนนั้น กองทัพฝ่ายสัมพันธมิตรอื่น ๆ ที่อยู่ใกล้กับแม่น้ำไรน์ กองทัพเยอรมันทางตะวันตกของแม่น้ำไรน์ในช่วงปฏิบัติการเวริเทเบิล ปฏิบัติการบล็อกบัสเตอร์ และปฏิบัติการเกรเนด ได้สูญเสียจำนวน 90,000 นาย ซึ่งมากกว่า 50,000 นายได้ตกเป็นเชลยสงคราม จำนวนผู้เสียชีวิตของฝ่ายสัมพันธมิตรมีจำนวนประมาณ 23,000 นาย
ตำบลกันทรารมย์ (อำเภอขุขันธ์)

| ตำบลกันทรารมย์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Kanthararom
ประเทศ: ไทย
จังหวัด: ศรีสะเกษ
อำเภอ: ขุขันธ์
พื้นที่
 • ทั้งหมด: 46.32 ตร.กม. (17.88 ตร.ไมล์)
ประชากร (2555)
 • ทั้งหมด: 6,938 คน
 • ความหนาแน่น: 149.78 คน/ตร.กม. (387.9 คน/ตร.ไมล์)
รหัสไปรษณีย์ : 33140
รหัสภูมิศาสตร์: 330501
 ส่วนหนึ่งของสารานุกรมประเทศไทย
ตำบลกันทรารมย์ เป็นตำบลหนึ่งในอำเภอขุขันธ์ เดิมเป็นเมืองเก่าชื่อว่า"เมืองกันทรารมย์"(พื้นที่บริเวณบ้านลุมพุกในปัจจุบัน) ก่อตั้งขึ้นเมื่อปี พ.ศ. 2415 โดยพระยาสังฆะบุรีศรีนครอัจจะ เจ้าเมืองสังฆะ(ซึ่งต่อมาเรียกเพี้ยนเป็นสังขะ) ต่อมาเมืองกันทรารมย์ถูกลดฐานะเป็นตำบลกันทรารมย์ ขึ้นเมืองสังฆะ และถูกโอนไปขึ้นกับเมืองขุขันธ์ซึ่งคืออำเภอขุขันธ์ในปัจจุบัน เมืองกันทรารมย์หรือตำบลกันทรารมย์นั้นไม่ได้มีความเกี่ยวข้องทางประวัติศาสตร์กับอำเภอกันทรารมย์ จังหวัดศรีสะเกษ ในปัจจุบันแต่อย่างใด แต่เกิดจากความเข้าใจผิดทางประวัติศาสตร์หรือไม่รู้สภาพภูมิศาสตร์ในพื้นที่ จึงทำให้หลายคนเข้าใจผิดว่ามีความเกี่ยวข้องกันทางประวัติศาสตร์หรือเป็นเมืองเมืองเดียวกัน ปัจจุบันพื้นที่ตำบลกันทรารมย์ถูกแยกออกไปเป็นอีก 2 ตำบล คือ ตำบลศรีสะอาด และตำบลปราสาท
คำขวัญ

กันทรารมย์เมืองเก่า เสาหลักเมืองคู่บ้าน พระประธานพุทธโสภณศักดิ์สิทธิ์ วิถีชีวิตพอเพียง หนองน้ำช้างพันหล่อเลี้ยง คู่เคียงผ้าไหมงาม สมญานามถิ่นสมุนไพร เลื่องลือไกลแซนโฎนตา
ที่ตั้งและอาณาเขต

ตำบลกันทรารมย์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลศรีสะอาด อำเภอขุขันธ์
ทิศตะวันออก ติดต่อกับ ตำบลใจดี ตำบลห้วยสำราญ อำเภอขุขันธ์
ทิศใต้ ติดต่อกับ ตำบลโสน ตำบลปราสาท อำเภอขุขันธ์
ทิศตะวันตก ติดต่อกับ ตำบลปราสาท อำเภอขุขันธ์
การปกครอง

ตำบลกันทรารมย์แบ่งการปกครองออกเป็น 11 หมู่บ้าน ดังต่อไปนี้
หมู่ที่ 1 บ้านกันทรารมย์
หมู่ที่ 2 บ้านตาไอ
หมู่ที่ 3 บ้านโคกโพน
หมู่ที่ 4 บ้านโคกสูง
หมู่ที่ 5 บ้านศรีอุดม
หมู่ที่ 6 บ้านโคกสุพัสอุดม
หมู่ที่ 7 บ้านตายอ
หมู่ที่ 8 บ้านหนองไฮ
หมู่ที่ 9 บ้านโคกโพนตะวันออก
หมู่ที่ 10 บ้านลุมพุก
หมู่ที่ 11 บ้านโพนใหญ่
ปฏิบัติการเข็มทิศ

ปฏิบัติการเข็มทิศ (ยังเรียกอีกอย่างว่า la battaglia della Marmarica) เป็นปฏิบัติการทางทหารขนาดใหญ่ครั้งแรกของบริติชในการทัพทะเลทรายตะวันตก(ค.ศ. 1940-1943)ในช่วงสงครามโลกครั้งที่สอง กองทัพบริติช อินเดีย เครือจักรภพ และฝ่ายสัมพันธมิตรได้เข้าโจมตีต่อกองกำลังอิตาลีของกองทัพที่ 10 (จอมพล โรดอลโฟ กราซีอานี) ในอียิปต์ตะวันตกและไซเรไนกา จังหวัดทางตะวันออกของลิเบีย ตั้งแต่เดือนธันวาคม ค.ศ. 1940 ถึง เดือนกุมภาพันธ์ ค.ศ. 1941
กองกำลังทะเลทรายตะวันตก(WDF)(พลโท ริชาร์ด โอ คอนเนอร์) มีจำนวนประมาณ 36,000 นาย ได้รุกจากเมือง Mersa Matruh ในอียิปต์ ในการเข้าตีโฉบฉวยห้าวันปะทะกับตำแหน่งอิตาลีของกองทัพที่ 10 ซึ่งมีจำนวนประมาณ 150,000 นายในฐานที่มั่นป้อมปราการบริเวณรอบเมือง Sidi Barrani ในอียิปต์และในไซเรไนกา กองกำลังทะเลทรายตะวันตกได้เอาชนะอิตาลีอย่างรวดเร็วในฐานที่มั่นป้อมปราการของพวกเขาและที่เมือง Sidi Barrani และบริติชได้ใช้ประโยชน์จากความสำเร็จครั้งนี้ บีบบังคับให้ส่วนที่เหลือของกองทัพที่ 10 ออกไปจากอียิปต์และยึดท่าเรือตามชายฝั่งลิเบีย กองทัพที่ 10 ถูกตัดขาด ในขณะที่ล่าถอยกลับไปยังตริโปลิเตเนียและปราชัยที่ยุทธการที่ Beda Fomm ส่วนที่เหลือได้ถูกไล่ล่าไปยัง El Agheila ในอ่าว Sirte
บริติชได้จับกุมเชลยศึกชาวอิตาลีและลิเบียจำนวนกว่า 138,000 นาย รถถังจำนวนร้อยคัน และปืนจำนวนกว่า 1,000 กระบอก และเครื่องบินจำนวนมาก ส่วนกองกำลังทะเลทรายตะวันตกได้ประสบผู้เสียชีวิตและบาดเจ็บจำนวนกว่า 1,900 นาย ประมาณ 10 เปอร์เซ็นของทหารราบ กองกำลังทะเลทรายตะวันตกไม่สามารถดำเนินพ้นไปจาก El Agheila เนื่องจากยานพาหนะชำรุดและถูกเปลี่ยนหันเหในเดือนมีนาคม ค.ศ. 1941 ของหน่วยกองกำลังที่มีอุปกรณ์ครบถ้วนในปฏิบัติการลัสเตอร์สำหรับยุทธการที่กรีซ กองกำลังเสริมของอิตาลีได้รีบมาถึงลิเบียเพื่อป้องกันตริโปลีโดยได้รับความช่วยเหลือจากกองทัพน้อยแอฟริกาและลุฟท์วัฟเฟอ
ประเทศลีชเทินชไตน์ในโอลิมปิกฤดูหนาว 1980

ประเทศลีชเทินชไตน์ เข้าร่วมแข่งขันกีฬาโอลิมปิกฤดูหนาวครั้งที่ 13 ค.ศ. 1980 (พ.ศ. 2523) ณ เมืองเลคพลาซิด ประเทศสหรัฐอเมริกา ระหว่างวันที่ 13 กุมภาพันธ์ – 24 กุมภาพันธ์ พ.ศ. 2523 ส่งนักกีฬาเข้าร่วมทั้งหมด 7 คนจาก 2 ชนิดกีฬา